
RAPORT SPECIALITATE
privind modificarea Regulamentului privind instituirea şi administrarea taxei speciale de salubrizare pe raza comunei Cârcea

Luând în considerare : 
-  Regulamentul privind instituirea şi administrarea taxei speciale de salubrizare pe raza comunei Cârcea aprobat prin HCL 63 / 22.07.2021  prevede acordarea scutirilor/ reducerilor care operează doar în baza unei hotărâri de consiliu local conform dispoziţiilor art 484 din Codul fiscal în privinţa taxelor speciale :
 (1)Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale.
(2)Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.
 În cuprinsul aceluiaşi Regulament regăsim dispoziţiile art. 5 alin 5 : “utilizatorii serviciului care achită anticipat şi integral taxa specială de salubrizare până la data de 31 martie a anului respectiv pentru anul în curs, pot beneficia de o reducere/bonificaţie din valoarea totală a taxei „.
Taxa de salubrizare fiind o taxă specială, aceasta nu se circumscrie dispoziţiilor legale prevăzute în Codul fiscal privind acordarea bonificaţiei. Aceasta se aplică doar în cazul impozitului pe clădiri/teren ( art 462,467 Cod fiscal ) .
Având în vedere faptul că în cuprinsul articolului 5 din Regulament sunt prevăzute situaţiile în care se pot acorda scutiri conform Codului fiscal dar numai în situaţia limitativă în care acestea sunt aprobate prin hotărâre a consiliului local apreciez că se impune radierea acestor dispospoziţii din cuprinsul Regulamentului.
-Art 14 din Regulamentul privind instituirea şi administrarea taxei speciale de salubrizare în judeţul Dolj , aprobat de Asociația de Dezvoltare Intercomunitara de Gestionare a Deșeurilor ECODOLJ prevede : (1) cetăţenilor care lipsesc din localitate cel puţin 90 zile consecutive dintr-un an calendaristic şi probează acest fapt cu documente justificative de tip viza de flotant, contracte de muncă în străinătate sau alte documente justificative, li se va recalcula taxa de salubrizare datorată
(2) în cazuri de deces/înstrăinare a imobilului, taxa de salubrizare va fi sistată începând cu data de întâi a lunii următoare. Sistarea plăţii/obligaţiei de plată se va face pe bază de cerere însoţită de documente justificative.
Având în vedere nenumăratele solicitări venite din partea cetăţenilor comunei Cârcea cât şi dorinţa de a fi reglementate în cuprinsul Regulamentului privind instituirea şi administrarea taxei speciale de salubrizare pe raza comunei Cârcea, apreciez că se impune modificarea Regulamentului privind instituirea şi administrarea taxei speciale de salubrizare pe raza comunei Cârcea astfel:
- Radierea cuprinsului articolului 5 şi înlocuirea acestuia cu dispoziţiile: (1) cetăţenilor care lipsesc din localitate cel puţin 90 zile consecutive dintr-un an calendaristic şi probează acest fapt cu documente justificative de tip viza de flotant, contracte de muncă în străinătate sau alte documente justificative, li se va recalcula taxa de salubrizare datorată
(2) în cazuri de deces/înstrăinare a imobilului, taxa de salubrizare va fi sistată începând cu data de întâi a lunii următoare. Sistarea plăţii/obligaţiei de plată se va face pe bază de cerere însoţită de documente justificative.
Supun spre aprobare proiectul Privind modificarea Regulamentului privind instituirea şi administrarea taxei speciale de salubrizare pe raza comunei Cârcea, conform anexei.


Consilier Juridic,

